Sífellt fleiri ellilífeyrisþegar hafa allar sínar tekjur frá lífeyrissjóðum en fá engan ellilífeyri frá Tryggingastofnun. Ellilífeyrisþegum hefur fjölgað um helming á rúmlega áratug.
Ellilífeyrisþegar eru tæplega 50 þúsund talsins og örorkulífeyrisþegar nær 20 þúsund, samkvæmt nýuppfærðum tölum Hagstofunnar, sem miðast við árslok 2019. Ellilífeyrisþegum fjölgaði um fjögur prósent milli ára en örorkulífeyrisþegum um eitt og hálft prósent.
Ef litið er lengra aftur í tímann má sjá að ellilífeyrisþegum hefur fjölgað úr þrjátíu og þremur þúsundum árið 2007 í 49 þúsund árið 2019, um nærri helming á sama tíma og landsmönnum hefur fjölgað um einn sjötta. Hlutfall ellilífeyrisþega af öllum landsmönnum hefur hækkað úr tíu og hálfu prósenti í þrettán og hálft prósent á þessu tímabili. Í byrjun síðasta árs voru 5,3 á vinnumarkaði fyrir hvern einn einstakling á eftirlaunum hérlendis, einum færri en áratug áður og tveimur færri en árið 1980. Samkvæmt mannfjöldaspám gætu vinnandi einstaklingar á hvern ellilífeyrisþega verið orðnir um það bil fjórir eftir áratug og þrír um 2050.
Mikil breyting hefur orðið á samsetningu ellilífeyrisþega á tímabilinu. 2007 voru ellilífeyrisþegar sem fengu allar sínar tekjur frá Tryggingastofnun tæp sjö prósent allra eftirlaunaþega en eru nú tæp þrjú prósent. Þeir sem fá engar bætur frá Tryggingastofnun en aðeins lífeyri frá lífeyrissjóðum voru tæp þrettán prósent hópsins árið 2007 en eru nú 26 prósent hans. Fólk sem er með yfir 600 þúsund krónur á mánuði fær ekkert greitt frá Tryggingastofnun.
Þrjú og hálft prósent ellilífeyrisþega erlendis
Örorkulífeyrisþegum hefur fjölgað um tæplega þriðjung frá árinu 2007.
Fjöldi ellilífeyrisþega var 49.387 í desember árið 2019 sem er fjölgun um 4,0% frá fyrra ári. Örorkulífeyrisþegar voru 19.546 og fjölgaði um 1,5%. Árið 2019 voru örorkulífeyrisþegar 7,8% íbúa á aldrinum 18 til 66 ára sem er nær óbreytt hlutfall frá fyrra ári. Talnaefni hefur verið uppfært.
Hvernig eru lífeyrissjóðirnir undir það búnir að taka á þessari fjölgun?
Hvers vegna færri bara með ellilífeyri og fleiri bara með lífeyrissjóð?
Fjöldi ellilífeyrisþega var 49.387 í desember árið 2019 sem er fjölgun um 4,0% frá fyrra ári. Örorkulífeyrisþegar voru 19.546 og fjölgaði um 1,5%. Árið 2019 voru örorkulífeyrisþegar 7,8% íbúa á aldrinum 18 til 66 ára sem er nær óbreytt hlutfall frá fyrra ári. Talnaefni hefur verið uppfært.
Örorkulífeyrisþegum fjölgaði um eitt og hálft prósent en voru nær óbreytt hlutfall af fólksfjölda frá fyrra ári.
Sífellt fleiri ellilífeyrisþegar hafa allar sínar tekjur frá lífeyrissjóðum en fá engan ellilífeyri frá Tryggingastofnun. Ellilífeyrisþegum hefur fjölgað um helming á rúmlega áratug.